PATVIRTINTA

## Rokiškio rajono savivaldybės tarybos

2019 m. vasario 20 d. Sprendimu Nr. TS-

## 

## 

1 b forma

**ROKIŠKIO RAJONO SAVIVALDYBĖS**

**KAIMO PLĖTROS, APLINKOS APSAUGOS IR VERSLO SKATINIMO**

**PROGRAMOS APRAŠYMAS**

|  |  |
| --- | --- |
| Biudžetiniai metai | 2019- ieji metai |
| Asignavimų valdytojas (-ai), kodas | Rokiškio rajono savivaldybės administracija, 188772248  Architektūros ir paveldosaugos skyrius, 188772248  Žemės ūkio skyrius, 188772248  Strateginio planavimo, investicijų ir viešųjų pirkimų skyrius, 188772248  Turto valdymo ir ūkio skyrius, 188772248 |
| Vykdytojas (-ai), kodas | Architektūros ir paveldosaugos skyrius, 2  Žemės ūkio skyrius, 15  Strateginio planavimo ir investicijų skyrius, 17  Ūkio ir viešosios tvarkos skyrius,5 |

|  |  |  |  |
| --- | --- | --- | --- |
| Programos pavadinimas | Kaimo plėtros, aplinkos apsaugos ir verslo skatinimo programa | Kodas | 6 |

|  |  |  |  |
| --- | --- | --- | --- |
| **Programos parengimo argumentai** | Programa parengta siekiant įgyvendinti Rokiškio rajono plėtros strateginiame plane numatytus tikslus ir uždavinius, nukreiptus į žemės ūkio, smulkaus ir vidutinio verslo subjektų konkurencingumo didinimą, aplinkos būklės gerinimą bei užterštumo mažinimą.  Programa vykdomos Lietuvos Respublikos vietos savivaldos įstatymu nustatytos savarankiškosios savivaldybės funkcijos: kraštovaizdžio, nekilnojamųjų kultūros vertybių ir savivaldybės įsteigtų saugomų teritorijų tvarkymas ir apsauga, savivaldybės teritorijoje esančių želdynų, želdinių apsauga, tvarkymas ir kūrimas, inventorizacijos, apskaitos, atskirųjų želdynų žemės sklypų kadastrinių matavimų ir įrašymo į Nekilnojamojo turto registrą organizavimas ir stebėsena; aplinkos kokybės gerinimas ir apsauga; komunalinių atliekų tvarkymo sistemų diegimas, antrinių žaliavų surinkimo ir perdirbimo organizavimas, sąvartynų eksploatavimas; sanitarijos ir higienos taisyklių tvirtinimas ir jų laikymosi kontrolės organizavimas, švaros ir tvarkos viešose vietose užtikrinimas; sąlygų verslo ir turizmo plėtrai sudarymas ir šios veiklos skatinimas; valstybinės (perduotos savivaldybėms) funkcijos: valstybei nuosavybės teise priklausančių melioracijos ir hidrotechnikos statinių valdymas ir naudojimas patikėjimo teise. | | |
| **Ilgalaikis prioritetas**  **(pagal SPP)** | **EKONOMINĖS PLĖTROS SKATINIMAS IR KONKURENCINGUMO DIDINIMAS** | *Kodas* | 1 |
| **Šia programa įgyvendinamas įstaigos/padalinio strateginis tikslas:** | **Užtikrinti darnią teritorinę plėtrą ir kokybišką gyvenamąją bei verslo aplinką** | Kodas | 3 |
| Programa | Tęstinė | | |

|  |  |  |  |
| --- | --- | --- | --- |
| **Programos aprašymas:**  Programos tikslo siekiama per šias priemones: melioracijos sistemų gerinimą, teikiant paramą žemės ūkio bei smulkaus ir vidutinio verslo subjektams bei per kaimo gyvenamosios aplinkos kokybės gerinimo ir žalos aplinkai prevencijos priemones.  Melioracijos sistemų ir jų hidrotechninių statinių techninė būklė turi tiesioginę įtaką žemės ūkio naudmenų našumui, augalų augimo ir žemės ūkio darbų atlikimo sąlygoms, o kartu ir žemės ūkio sektoriuje dirbančių žmonių pajamoms. Įgyvendinant programą siekiama gerinti žemdirbystės sąlygas rajone, išsaugant, bei atnaujinant esamas melioracijos sistemas ir jų statinius bei užtikrinanat tinkamą jų funkcionavimą.  Rokiškio rajono savivaldybės Kaimo programos tikslas  siekti didesnio žemdirbių verslumo, sudaryti palankesnes ekonomines sąlygas rajono ūkiniams ir kaime veikiantiems subjektams, suteikti galimybę jaunimui susipažinti su žemės ūkio veikla.  Rokiškio rajono savivaldybės smulkaus ir vidutinio verslo (toliau SVV) ir kaime veikiančių subjektų rėmimas turi esminį poveikį kaimo vietovėms, naujų darbo vietų kūrimui ir socialiniam stabilumui. Šia programa **Rokiškio rajono savivaldybė teikia paramą** SVV ir kaime veikiantiems subjektams, pagalPagalbos smulkaus ir vidutinio verslo subjektams ir Kaimo **programos nuostatuose įvardintas sritis.**  Siekiant suderinti ekonomikos augimą ir sveikos aplinkos išsaugojimą, labai svarbu laiku įgyvendinti aplinkos apsaugos priemones ir mažinti neigiamą gamtos išteklių naudojimo bei ūkinės veiklos poveikį aplinkai. Programa bus vykdomas atliekų ir antrinių žaliavų tvarkymas, gamtinės aplinkos priežiūra ir puoselėjimas, taršos mažinimas, aplinkai padarytos žalos kompensavimas, ugdoma ekologiškai mąstanti visuomenė.  **Efekto vertinimo kriterijus:**  Bendro vidutinio žemės ūkio valdos dydžio pokytis, proc. (lyginant su ankstesniais metais). | | | |
| Programos tikslas | **Sudaryti palankias sąlygas ūkininkavimui ir skatinti verslo plėtrą rajone** | Kodas | 1 |
| **Tikslo aprašymas:** Įgyvendinant šį programos tikslą bus vykdomi įvairūs melioracijos darbai, išsaugant ir atnaujinant esamas melioracijos sistemas ir jų statinius bei užtikrinant tinkamą šių sistemų funkcionavimą, gerinamas melioruotos žemės įrenginių apskaitos efektyvumas. Taip pat iš savivaldybės Pagalbos smulkaus ir vidutinio verslo fondo ir Kaimo **programos lėšų** bus teikiama parama SVV ir kaime veikiantiems subjektams**.**  **Rezultato vertinimo kriterijai:**   * Suremontuotų griovių ilgis, nuo viso griovių ilgio, proc.; * Paramą gavusių SVV / žemės ūkio subjektų skaičiaus pokytis (lyginant su ankstesniais metais), proc.   **1.1. Uždavinys. Užtikrinti tinkamą melioracijos statinių techninę būklę**  Didelis melioracijos sistemų nusidėvėjimas bei bloga techninė statinių būklė turi tiesioginę neigiamą įtaką žemės ūkio naudmenų našumui, augalų augimo ir žemės ūkio darbų atlikimo sąlygoms. Didėja žemės įdirbimo kaštai, blogėja išaugintos žemės ūkio produkcijos kokybė, mažėja jos kiekis. Tai turi tiesioginę įtaką žemės ūkio sektoriuje dirbančiųjų žmonių pajamoms. Dėl paviršinio ir gruntinio vandens  pertekliaus todėl užmirksta ne tik žemės ūkio naudmenos, bet ir aplinkui esantys miškai, namų valdų sklypai, užteršiamas šachtinių šulinių vanduo. Visa tai blogina kaimo gyventojų gyvenimo sąlygas, verčia juos daug papildomai investuoti.  Įgyvendinant 1.1. uždavinį, bus vykdomi projektai ,,Rokiškio rajono Panemunėlio gelež. stoties gyvenvietės paviršinio vandens sutvarkymas ir su juo susijusios infrastruktūros rekonstravimas,“ ,,Rokiškio rajono Čedasų, Salų miestelių ir Lailūnų kaimo vietovių paviršinio vandens sutvarkymas ir su juo susijusios infostruktūros rekonstravimas“. Jais siekiama išsaugoti ir atnaujinti esamas melioracijos sistemas ir jų statinius bei prailginti tinkamą šių sistemų funkcionavimą, taip gerinamos žemdirbystės sąlygos, gerinama gyvenamoji kaimo aplinka, prisidedama prie kaimo plėtros.  Kaip ir kasmet bus vykdomas avarinių, valstybei nuosavybės teise priklausančių melioracijos statinių remontas, melioracijos statinių remontas gyvenvietėse, melioracijos statinių priežiūros darbai (griovių šlaitų šienavimas), melioracijos griovių remonto darbai su projektavimo paslaugomis.  Europos Sąjungos solidarumo fondo lėšomis bus atkuriama valstybei nuosavybės teise priklausančių liūčių pažeista melioracijos infrastruktūra.  **Produkto vertinimo kriterijai:**  **Rekonstruotų drenažo sistemų skaičius, vnt.**  **Skirtų lėšų panaudojimas, proc./ suremontuotų griovių ilgis, km**  **1.2. Uždavinys. Teikti paramą kaime veikiantiems smulkaus ir vidutinio verslo subjektams**  Įgyvendinant uždavinį teikiama parama iš Rokiškio rajono savivaldybės smulkaus ir vidutinio verslo plėtros programos. **Teikiant paramą prioritetai teikiami: rajono mažos (tarp jų ir labai mažos) statusą turinčioms įmonėms; SVV įmonėms, kurios plečia savo verslą, vysto naujas veiklas, steigia naujas darbo vietas bei pritraukia į rajoną investicijas, įgyvendindamos įvairius projektus; SVV įmonėms, perkeliančioms atskirus gamybos, paslaugų padalinius į kaimo vietoves; verslo subjektams, vystantiems savo verslą kaime; verslo įmonėms, kurios įdarbinusios bedarbius, gyvenančius atokiose kaimo seniūnijose, kompensuoja jiems kelionės išlaidas.**  **Kaimo programos lėšos skiriamos**: žemdirbių švietėjiškai veiklai: seminarams, lauko dienoms, kitiems verslumą ugdantiems renginiams ir priemonėms organizuoti, išvykoms į mokymus, parodas, muges apmokėti, rajono žemdirbių pagerbimo šventėms organizuoti, padengti dalyvavimo respublikiniuose žemdirbiškuose renginiuose išlaidoms, dalyvių skatinamiesiems prizams;jaunųjų ūkininkų būreliams mokyklose remti;žemės ūkio subjektams, įsiregistravusiems žemės ūkio ir kaimo verslo registre, išimtinais atvejais (negavus paramos iš kitur) prarasto turto nuostoliams iš dalies kompensuoti (gaisrai ir kt. nelaimės);  Rokiškio rajono ūkininkų asociacijų komunalinių patarnavimų, ūkinėms išlaidoms pagal Fondo tarybos patvirtintą sąmatą padengti;naujai besisteigiančių kooperatyvų, kaime veikiančių asociacijų registravimo išlaidoms, šių organizacijų įstatų, valdymo organų perregistravimui bei kaimo bendruomenių ūkinėms išlaidoms kompensuoti; melioracijos įrenginiuose pastatytų užtvankų likvidavimui kompensuoti;prisidėti prie rajono gyvenviečių melioracijos statinių avarinių gedimų remonto; kompensuoti ūkininkų išlaidas, patirtas šalinant melioracijos gedimus.  **Produkto vertinimo kriterijai:**   * Programos (kaime veikiantiems subjektams) lėšų panaudojimas, proc.; * Programos (SVV subjektams) lėšų panaudojimas, proc. | | | |
| **Programos tikslas** | Vykdyti kaimo gyvenamosios aplinkos kokybės gerinimo ir žalos aplinkai prevencijos priemones | **Kodas** | 2 |
| **Tikslo aprašymas:** Įgyvendinant šį tikslą bus pagerinta Rokiškio rajono aplinkos būklė, racionaliai naudojami gamtos ištekliai, sumažinta ūkinės veiklos neigiama įtaka aplinkai. Numatoma vykdyti aplinkos išsaugojimo ir kokybės kontrolės, atliekų prevencijos ir tvarkymo, ekologinio švietimo ir kt. priemones.  **Rezultato vertinimo kriterijus:**   * Aplinkos apsaugos rėmimo specialiajai programai įgyvendinti skiriamų lėšų pokytis, proc. (lyginant su ankstesniais metais).   **1.3. Uždavinys. Kurti saugią ir ekologiškai švarią gyvenamąjąaplinką**  Uždaviniu siekiama kontroliuoti ir mažinti žmonių ūkinės ir kultūrinės veiklos neigiamą poveikį aplinkai, vykdant Aplinkos apsaugos rėmimo specialiojoje programoje numatytas ir kitas priemones.  Beglobių gyvūnų priežiūrai skirtų lėšų panaudojimas.  PRATC už atliekų tvarkymą lėšų panaudojimas.  Vykdant uždavinį, bus kontroliuojama kaip laikomasi savivaldybės tarybos priimtų teisės aktų reikalavimų, reglamentuojančių aplinkos taršos mažinimo priemones. Bus šalinami aplinkos taršos židiniai, organizuojamos atliekų surinkimo-tvarkymo sistemos, vykdomi oro kokybės ir triukšmo tyrimai, želdynų ir želdinių tvarkymas bei atkūrimas, kaimo vietovėse gerinama vandens kokybė. Numatyta vykdyti visuomenės informavimo renginius, suteikiant informacija apie efektyvaus atliekų valdymo priemones. Tai padės didinti visuomenės sąmoningumą ir supratimą apie aplinkos reikšmę bei visuomenės įtaką savo gyvenamosios aplinkos kokybės išsaugojimui. Bus finansuojama Savivaldybės visuomenės sveikatos rėmimo specialioji programa. Gautos lėšos iš mokesčių už medžiojamųjų gyvūnų išteklius bus naudojamos medžiojamųjų gyvūnų daromos žalos prevencijos klausimams spręsti.  **Produkto vertinimo kriterijai:**   * Aplinkos apsaugos rėmimo specialiosios programos lėšų panaudojimas, proc.; * Programos (beglobių gyvūnų priežiūra) lėšų panaudojimas, proc. * PRATC už atliekų tvarkymą lėšų panaudojimas, proc. | | | |

|  |
| --- |
| **Numatomas programos įgyvendinimo rezultatas:** Programos įgyvendinimas prisidės prie esamų melioracijos sistemų ir jų statinių išsaugojimo, bei jų atnaujinimo , prisidės prie tinkamo šių sistemų funkcionavimo, taip bus gerinamos žemdirbystės sąlygos bei prisidedama prie kaimo plėtros. Smulkaus ir vidutinio verslo ir žemės ūkio subjektų rėmimas skatins naujų darbo vietų kūrimą, investicijų pritraukimą, sieks didesnio žemdirbių verslumo, sudarys palankesnes ekonomines sąlygas rajono ūkiniams ir kaime veikiantiems subjektams. Programa leis užtikrinti efektyvų atliekų ir antrinių žaliavų tvarkymą, sumažės aplinkos tarša, bus kompensuota aplinkai padaryta žala, prižiūrima, saugojama ir puoselėjama gamtinė aplinka, ugdoma ekologiškai mąstanti visuomenė. |

|  |
| --- |
| **Galimi programos vykdymo ir finansavimo variantai:** Savivaldybės biudžetas, Valstybės biudžeto specialioji tikslinė dotacija, ES lėšos, skolintos lėšos. |

|  |
| --- |
| **Veiksmai, numatyti Rokiškio rajono strateginiame plėtros plane, kurie susiję su vykdoma programa:**  **1 Prioritetas. EKONOMINĖS PLĖTROS SKATINIMAS IR KONKURENCINGUMO DIDINIMAS**  1.1. Tikslas. Formuoti verslui palankią aplinką, skatinti investicijas  1.1.1. Uždavinys. Sudaryti palankias sąlygas verslo plėtrai ir investicijų pritraukimui  1.1.2. Uždavinys. Plėtoti viešojo ir privataus sektorių bendradarbiavimą ir partnerystę  1.2. Tikslas. Didinti rajono turistinį ir rekreacinį patrauklumą  1.2.1. Uždavinys. Plėtoti ir atnaujinti turizmo ir poilsio infrastruktūrą  1.2.2 Uždavinys. Gerinti informacijos apie rajono turizmo išteklius ir paslaugas sklaidą  1.3. Tikslas Didinti gyvenimo ir ekonominės veiklos patrauklumą kaimo vietovėse  1.3.1. Uždavinys. Gerinti žemės ūkio veiklos sąlygas, skatinti konkurencingumą  1.3.2. Didinti gyvenamosios aplinkos patrauklumą. |

|  |
| --- |
| **Susiję įstatymai ir kiti norminiai teisės aktai:**  Lietuvos Respublikos vietos savivaldos įstatymas, Lietuvos Respublikos aplinkos apsaugos įstatymas, Lietuvos Respublikos melioracijos įstatymas, Lietuvos Respublikos atliekų tvarkymo įstatymas, Lietuvos Respublikos aplinkos monitoringo įstatymas, Lietuvos Respublikos geriamojo vandens tiekimo ir nuotėkų tvarkymo įstatymas, Lietuvos Respublikos savivaldybių aplinkos apsaugos rėmimo specialiosios programos įstatymas, Lietuvos Respublikos smulkaus ir vidutinio verslo plėtros įstatymas, Lietuvos Respublikos žemės ūkio ir kaimo plėtros įstatymas, Lietuvos Respublikos ūkininkų ūkio įstatymas. |